cid:image002.png@01D76426.8377A470ภาพข่าวประชาสัมพันธ์

**สมาร์ทบอร์ด เอสซีจี คว้า 2** **รางวัลด้านแบรนด์กลุ่มสินค้าวัสดุก่อสร้าง****ตอกย้ำการเป็นแบรนด์ชั้นนำที่ครองใจผู้บริโภค ตอบโจทย์ทุกการใช้งาน**



สมาร์ทบอร์ด เอสซีจี จาก บริษัทสยามไฟเบอร์ซีเมนต์กรุ๊ป จำกัด ในธุรกิจซีเมนต์และผลิตภัณฑ์ก่อสร้าง รับ 2 รางวัลด้านแบรนด์ ได้แก่ **รางวัล No.1 Brand Thailand 2020-2021 จากนิตยสาร Marketeer** หมวดสินค้าไฟเบอร์ซีเมนต์บอร์ด และ**รางวัล Thailand’s Most Admired Brand 2021 จากนิตยสาร BrandAge** ในหมวดวัสดุก่อสร้าง กลุ่มแผ่นฝ้า ผนัง และพื้น (ไฟเบอร์ซีเมนต์) ตอกย้ำการเป็น  
แบรนด์วัสดุก่อสร้างชั้นนำที่ครองใจผู้บริโภค ตอบโจทย์ทุกการใช้งาน เรื่อง ฝ้า ผนัง และพื้น

นางอัญชลี ชวนะลิขิกร กรรมการผู้จัดการ บริษัทสยามไฟเบอร์ซีเมนต์กรุ๊ป จำกัด กล่าวว่า “จากแนวทางการดำเนินงานเอสซีจี ที่ให้ความต้องการของลูกค้า (Customer Centric) เป็นหัวใจหลักในการดำเนินธุรกิจ เราจึงมุ่งมั่นพัฒนาสินค้าและบริการ เพื่อตอบโจทย์ทุกความต้องการ เรื่องฝ้า ผนัง และพื้น ของลูกค้าทุกกลุ่ม นอกจากนั้นเรายังมีการศึกษาเทรนด์ตลาดและนำข้อมูลที่เก็บมาใช้ในการวิเคราะห์ เพื่อพัฒนาสินค้าและโซลูชันใหม่ๆ ออกมาให้ตรงใจกับลูกค้ามากที่สุด อาทิ **สมาร์ทบอร์ด เอสซีจี สูตรซูเปอร์โมเลกุล** เพิ่มความแข็งแรง ช่วยให้ช่างทำงานได้มีประสิทธิภาพยิ่งขึ้น ยิงขอบแผ่นไม่แตก ลดการแก้ไขงาน **ฝ้าสมาร์ทบอร์ด เอสซีจี กลุ่มระบายอากาศ-โพรเทคชั่น** ที่ช่วยระบายความร้อนจากโถงหลังคาออกทางฝ้าชายคา และยังมีการติดตั้งตาข่ายไฟเบอร์กลาสสำเร็จรูปที่แผ่นฝ้าสมาร์ทบอร์ด เพื่อช่วยป้องกันปัญหาสัตว์เล็กๆหรือแมลงเข้าบ้าน รวมทั้ง **สมาร์ทบอร์ด เอสซีจี รุ่นอัลตราคลีน** ที่นำเทคโนโลยีอัลตราคลีนโค้ตติ้ง และซิลเวอร์พลัสมาใช้ ช่วยให้ผนังสมาร์ทบอร์ด ทำความสะอาดได้ง่ายด้วยสารเคมีต่างๆ โดยไม่ทำลายพื้นผิว พร้อมป้องกันแบคทีเรีย เชื้อรา และตะไคร่ เราใช้นวัตกรรมนี้พัฒนาเป็นห้องความดันอากาศบวก นวัตกรรมสำหรับตรวจคัดกรองผู้ป่วยโควิด-19 ที่ช่วยป้องกันการแพร่กระจายเชื้อโรค ในขณะที่บุคลากรทางการแพทย์ปฏิบัติงานให้ปลอดภัยในการตรวจรักษา โดยได้มีการส่งมอบให้กับโรงพยาบาลทั่วประเทศไปแล้วกว่า 500 ห้องใน 2564 นี้ และต่อยอดมาสู่การพัฒนาคลินิกโรคระบบทางเดินหายใจ (ARI Clinic) ซึ่งภายในห้องถูกออกแบบให้มีระบบและความดันที่เหมาะสม มีระบบดูดอากาศเสียออกมาฟอกใหม่ให้สะอาดก่อนปล่อยทิ้ง ทำให้ทีมแพทย์อยู่ในห้องที่ไม่มีอากาศเสียจากภายนอกเข้าไป อากาศภายในจึงบริสุทธิ์ ปลอดภัยทั้งทีมแพทย์และคนผู้เข้ารับการรักษา

นอกจากนี้ สมาร์ทบอร์ด เอสซีจี ยังได้รับการรับรองฉลาก SCG Green Choice ด้วยกระบวนการผลิตที่เป็นมิตรต่อสิ่งแวดล้อม สอดคล้องกับเอสซีจีที่นำแนวทาง ESG มาปรับใช้ในการดำเนินธุรกิจอีกด้วย ซึ่งสิ่งเหล่านี้เป็นส่วนประกอบสำคัญที่ทำให้ สมาร์ทบอร์ด เอสซีจี ได้รับรางวัลด้านแบรนด์ทั้ง 2 รางวัลดังกล่าว เราจะไม่หยุดพัฒนาสินค้าและการบริการที่ตอบโจทย์ความต้องการของลูกค้าให้ได้มากที่สุด เพื่อส่งมอบได้รับประสบการณ์ที่ดีที่สุดให้ลูกค้าจากการใช้สินค้าคุณภาพของเอสซีจี”

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*